Δόκτωρ Τζέκιλ και κύριος Χάιντ

Η Παράξενη Υπόθεση του Δόκτωρ Τζέκιλ και του Κύριου Χάιντ (πρωτότυπος τίτλος The Strange Case of Dr Jekyll and Mr Hyde) ή αλλιώς Δόκτωρ Τζέκιλ και κύριος Χάιντ (Dr. Jekyll and Mr. Hyde) είναι μια νουβέλα φανταστικής λογοτεχνίας γραμμένη από τον Σκωτσέζο συγγραφέα Ρόμπερτ Λούις Στίβενσον, που δημοσιεύτηκε για πρώτη φορά το 1886 στο Λονδίνο. Το βιβλίο βασίστηκε σε έναν εφιάλτη που είχε ο συγγραφέας, και έγινε ένα από τα πιο γνωστά του έργα. Έγινε μεγάλη επιτυχία αμέσως μετά την κυκλοφορία του και μέσα σε λίγο διάστημα ανέβηκε στο θέατρο στη Βοστώνη και το Λονδίνο. Αργότερα έγινε η βάση για αναρίθμητες παραστάσεις και κινηματογραφικές ταινίες.

 Ο Κύριος Άτερσον, ο δικηγόρος, μαθαίνει από τον εξάδερφό του, τον κο Ένφιλντ, πως ένας απεχθής άντρας με το όνομα Χάιντ έχει πληγώσει ένα μικρό κοριτσάκι. Ο Άτερσον ξέρει πως ο Χάιντ είναι ο μοναδικός κληρονόμος του πελάτη και φίλου του δόκτορ Τζέκιλ. Ο Άτερσον αρχίζει να παρατηρεί παράξενα φαινόμενα μεταξύ των Τζέκιλ και Χάιντ, που ποτέ δεν τους βλέπει μαζί: ο Κύριος Χάιντ μπαινοβγαίνει στο σπίτι του Τζέκιλ, είναι ένοχος για το φόνο του μέλους του κοινοβούλιου Σερ Ντάνβερς, και επίσης, φαίνεται να είναι δεμένος μαζί με τον Τζέκιλ στον ξαφνικό θάνατο του δόκτορ Λάνιον, ενός φίλου του δόκτορ Τζέκιλ. Ο ιατρός κλειδώνεται στο εργαστήριό του και στέλνει τους υπηρέτες του σε αναζήτηση ενός φάρμακου. Ο Άτερσον ειδοποιείται από τον μπάτλερ του γιατρού, και οι δύο μπαίνουν μετά βίας στο εργαστήριο. Εκεί βρίσκουν τον Χάιντ, που έχει αυτοκτονήσει, και ένα γράμμα από τον δόκτωρ Τζέκιλ, που αποκαλύπτει πως ο Χάιντ και εκείνος ήταν ο ίδιος άνθρωπος: Ο δόκτωρ Τζέκιλ είχε κάνει ένα πείραμα πάνω του με ένα φάρμακο που υποτίθεται πως θα χώριζε το καλό και το κακό από τον άνθρωπο. Το πείραμα πήγε στραβά, και ο ιατρός μεταμορφώθηκε στον κακό εαυτό του, τον Χάιντ. Δρ Χένρι Τζέκιλ, Έντουαρντ Χάιντ Γαβριήλ Τζoν Ούτερσον ή Άτερσον, ο δικηγόρος Δρ Χέιστι Λάνιον Πούλ, ο μπάτλερ του Δρ Τζέκιλ Κύριος Γκέστ, ο αρχηγός των υπαλλήλων του κύριου Ούτερσον ή Άτερσον Μπράντσοου, ένας υπηρέτης του Δρ Τζέκιλ Επιθεωρητής Νιούκαμεν της Σκότλαντ Γιάρντ Ρίτσαρντ Ένφιλντ, ο ξάδερφος του κύριου Ούτερσον ή Άτερσον Η οικονόμος του σπιτιού του κύριου Χάιντ στο Σόχο Καθώς η πρώτη κινηματογραφική μεταφορά της νουβέλας ήταν το 1908, οι πιο κάτω ταινίες θεωρούνται οι πιο σημαντικές μεταφορές. Δρ Τζέκιλ και κύριος Χάιντ, (Dr Jekyll and Mr Hyde), 1920. Σκηνοθεσία: Άντολφ Ζούκορ, πρωταγωνιστεί ο Τζων Μπάρυμορ ως Δρ. Τζέκιλ/ κ. Χάιντ. Δρ. Τζέκιλ και Μίστερ Χάιντ (ταινία 1931), (Dr Jekyll and Mr Hyde), 1931. Σκηνοθεσία: Ρούμπεν Μαμούλιαν. Πρωταγωνιστεί ο Φρέντρικ Μαρτς ως Δρ. Τζέκιλ/ Μίστερ Χάιντ. Δρ. Τζέκιλ και Μίστερ Χάιντ (ταινία 1941), (Dr Jekyll and Mr Hyde), 1941. Ριμέικ του Δόκτωρ Τζέκιλ και Μίστερ Χάιντ. Σκηνοθεσία: Βίκτωρ Φλέμινγκ, πρωταγωνιστεί ο Σπένσερ Τρέισι ως Δρ. Τζέκιλ/ Μίστερ Χάιντ. Στον πέμπτο κύκλο της σειράς "Once Upon a Time" (2011-2018) Δρ. Πυκλ και Κύριος Πράιντ, αμερικάνικη 1925. Σταν Λόρελ ως Δρ. Πυκλ και Μίστερ Πράιντ. Ο Άμποτ κι ο Κοστέλο συναντούν τον δρ. Τζέκιλ και τον κ. Χάιντ, αμερικάνικη 1953. Μπόρις Καρλόφ ως δρ. Τζέκιλ/κ. Χάιντ. Ο τρελός καθηγητής (The Nutty Professor), αμερικάνικη 1963. Τζέρι Λιούις ως Τζούλιους Κελπ/Μπάντι Λάβ. Δράκουλας, του Μπραμ Στόκερ. Φρανκενστάιν, της Μαίρης Σέλλεϋ. Ελεύθερο βιβλίο The Strange Case of Dr. Jekyll and Mr. Hyde στο Project Gutenberg